Tan Sri Dato' Seri Dr. **Abdul Hamid Pawanteh** (27 Julai 1944 – 1 Disember 2022) merupakan Yang di-Pertua Dewan Negara ke-14 (2003–2009). Beliau pernah menjadi Ahli Parlimen Kangar dan Arau. Beliau ialah Menteri Besar Perlis ke-4 (1986–1995).

Pendidikan
----------

Abdul Hamid dilahirkan pada 27 Julai 1944 di Pulau Pinang.

Bersekolah di Sekolah Melayu Kangar dan Penang Free School, Pulau Pinang. Kemudian belajar di Decca College, Karachi, India. Beliau memperolehi Ijazah Kedoktoran (MBBS) dari Medical College, University Dow, Karachi, India. Ketika itu, Karachi, Pakistan masih di bawah negara India.

Dia berkahwin dengan Elham Hamid Abdullah (Elsie Sarstedt McCarthy) semasa belajar di Karachi dan mendapat lima anak iaitu Tania, Farah, Natasya, Sharif dan Jamal.

Sekembali ke Malaysia, beliau bekerja di Hospital Besar Kuala Lumpur, kemudian pindah ke Hospital Tuanku Fauziah, Kangar, Perlis. Abdul Hamid berhenti dari perkhidmatan awam dan membuka klinik sendiri.

Politik
-------

Beliau berkhidmat sebagai ahli Majlis Perbandaran Kangar pada 1981. Pada 1982 beliau menang bertanding di Parlimen Arau, Perlis dalam Pilihan raya umum Malaysia 1982. Timbalan Yang Dipertua Dewan Rakyat dari tahun 1983 hingga 1986.

1986 beliau menang bertanding dalam Pilihan raya umum Malaysia 1986 .Pada Ogos 1986 Perdana Menteri Malaysia ketika itu,Tun Dr Mahathir Mohamad melantik beliau menjadi Menteri Besar Perlis. Kemudian beliau diganti oleh Dato' Seri Shahidan Kassim (1995-2008)

Dalam Pilihan raya umum Malaysia 1999 beliau bertanding semula di parlimen Kangar. 

Beliau menjadi menjadi Yang Dipertua Dewan Negara sejak 7 Julai 2003 dan disambung lagi pada 19 Julai 2006 untuk penggal kedua. Perdana Menteri Malaysia Datuk Seri Abdullah Ahmad Badawi mengemukakan cadangan itu dan disokong oleh Timbalan Menteri di Jabatan Perdana Menteri, Datuk M. Kayveas dan disokong oleh Senator Datuk Abdul Rahman Suliman, di Dewan Negara.Pada 6 Julai 2009, beliau menamatkan perkhidmatan sebagai Yang Dipertua Dewan Negara.Tempat beliau akan diambil alih timbalannya, Wong Foon Meng, 55, yang juga Setiausaha Agung MCA mulai 7 Julai 2009.

Pro Canselor UUM
----------------

Beliau dilantik sebagai Pro Cancelor 1 Universiti Utara Malaysia sejak 1997.

Syarikat Janakuasa elektrik
---------------------------

Beliau mempunyai saham dalam Syarikat Janakuasa elektrik , Teknologi Tenaga Perlis Consortium (TTPC) dan berhajat mengembangkannya ke Vietnam.

Meninggal dunia
---------------

Beliau telah meninggal dunia pada 1 Disember 2022 jam 3.15 petang di Arau, Perlis. Jenazah dikebumikan di Masjid Negeri, Arau, Perlis selepas solat Jumaat, 2 Disember 2022 lalu.

Rujukan
-------

1. ↑  Sejarah Pentadbiran Menteri Besar Perlis|
2. ↑  Abdul Hamid sedih tinggal Dewan Negara[*pautan mati kekal*]
3. ↑  Jins Shamsuddin Terima Ijazah Kedoktoran UUM[*pautan mati kekal*]
4. ↑  Sedih tinggal Dewan Negara[*pautan mati kekal*]
5. ↑  Bekas MB Perlis, Abdul Hamid Pawanteh meninggal dunia

| * l
* b
* s
Yang di-Pertua Dewan Negara |
| --- |
| 
1. Abdul Rahman Mohamed Yassin
2. Syed Sheh Hassan Barakbah
3. Mohamed Noah Omar
4. Abdul Hamid Khan Sakhawat Ali Khan
5. Omar Ong Yoke Lin
6. Ismail Khan Ibrahim Khan
7. Ahmad Urai Abang Muhideen
8. Benedict Stephens
9. Chan Choong Tak
10. Vadiveloo Govindasamy
11. Adam Kadir
12. Mohamed Yaacob
13. Michael Chen Wing Sum
14. Abdul Hamid Pawanteh
15. Wong Foon Meng
16. Abu Zahar Ujang
17. Vigneswaran Sanasee
18. Rais Yatim
19. Wan Junaidi Tuanku Jaafar

 |

| * l
* b
* s
Menteri Besar Perlis |
| --- |
| 
1. Raja Ahmad Raja Endut (1948-1957)
2. Mohd Razali Mohamed Ali Wasi (1957-1959)
3. Sheikh Ahmad Mohd Hashim (1959-1971)
4. Jaafar Hassan (1972-1981)
5. Ali Ahmad (1981-1986)
6. Abdul Hamid Pawanteh (1986-1995)
7. Shahidan Kassim (1995-2008)
8. Md Isa Sabu (2008-2013)
9. Azlan Man (2013-2022)
10. Mohd Shukri Ramli (2022-kini)

 |